НА ОСНОВУ чл. 14. 15. 16. и 21. ЗАКОНА О ЈЕДИНСТВЕНОМ БИРАЧКОМ СПИСКУ („СЛУЖБЕНИ ГЛАСНИК РС“, бр. 104/09 и 99/11), тач. 9. и 10. УПУТСТВА ЗА СПРОВОЂЕЊЕ ЗАКОНА О ЈЕДИНСТВЕНОМ БИРАЧКОМ СПИСКУ („СЛУЖБЕНИ ГЛАСНИК РС“, бр. 15/12, 88/18 и 67/20), и Одлуке о расписивању избора за Народне посланике Народне Скупштине Републике Србије („Службени гласник РС“, бр.22/22),

ГРАДСКА УПРАВА ГРАДА ПОЖАРЕВЦА, УПУЋУЈЕ

**О Б А В Е Ш Т Е Њ Е**

**ГРАЂАНИМА СА ПОДРУЧЈА ГРАДА ПОЖАРЕВЦА**

1. У БИРАЧКИ СПИСАК УПИСУЈУ СЕ ЛИЦА КОЈА ИМАЈУ БИРАЧКО ПРАВО, А НАКОН ДОНОШЕЊА ОДЛУКЕ О РАСПИСИВАЊУ ИЗБОРА И МАЛОЛЕТНА ЛИЦА КОЈА БИРАЧКО ПРАВО СТИЧУ НАЈКАСНИЈЕ НА ДАН ИЗБОРА.
2. ИЗЛАЖЕ СЕ НА УВИД ДЕО ЈЕДИНСТВЕНОГ БИРАЧКОГ СПИСКА ЗА ПОДРУЧЈЕ ГРАДА ПОЖАРЕВЦА РАДИ ПРОВЕРЕ ДА ЛИ СУ ГРАЂАНИ УПИСАНИ У БИРАЧКИ СПИСАК И ДА ЛИ СУ УПИСАНИ ПОДАЦИ ТАЧНИ.

УВИД СЕ МОЖЕ ИЗВРШИТИ НЕПОСРЕДНО, У СЕДИШТУ ГРАДСКЕ УПРАВЕ ГРАДА ПОЖАРЕВЦА, УЛИЦА ДРИНСКА број 2, **У КАНЦЕЛАРИЈИ број 23, од 7,30 до 15,30 часова** ИЛИ ЕЛЕКТРОНСКИМ ПУТЕМ НА ЗВАНИЧНОЈ ИНТЕРНЕТ СТРАНИЦИ МИНИСТАРСТВА ДРЖАВНЕ УПРАВЕ И ЛОКАЛНЕ САМОУПРАВЕ [www.mduls.gov.rs/registri/jedinstveni-biracki-spisak,,УНОШЕЊЕМ](http://www.mduls.gov.rs/registri/jedinstveni-biracki-spisak,,УНОШЕЊЕМ) ПОДАТКА О ЈЕДИНСТВЕНОМ МАТИЧНОМ БРОЈУ ГРАЂАНА, КАО И СЛАЊЕМ СМС ПОРУКЕ СА ОВИМ ПОДАТКОМ НА БРОЈ ТЕЛЕФОНА КОЈИ СЕ ОБЈАВЉУЈЕ У СРЕДСТВИМА ЈАВНОГ ИНФОРМИСАЊА И НА НАВЕДЕНОЈ ИНТЕРНЕТ СТРАНИЦИ МИНИСТАРСТВА.

ОД ПРОГЛАШЕЊА ИЗБОРНЕ ЛИСТЕ, ПРАВО НА УВИД ИМА И ПОДНОСИЛАЦ ИЗБОРНЕ ЛИСТЕ ИЛИ ЛИЦЕ КОЈЕ ОН ОВЛАСТИ У СКЛАДУ СА ЗАКОНОМ, ПО ИСТОМ ПОСТУПКУ ПО КОМЕ ТО ПРАВО ИМАЈУ И ГРАЂАНИ:.

1. ДО ЗАКЉУЧЕЊА БИРАЧКОГ СПИСКА, ОДНОСНО **до** 18**. марта 2022. године у 24 часа, ГРАЂАНИ** МОГУ ЗАХТЕВАТИ ДОНОШЕЊЕ РЕШЕЊА НА КОЈИМА СЕ ЗАСНИВАЈУ ПРОМЕНЕ У БИРАЧКОМ СПИСКУ (УПИС, БРИСАЊЕ, ИЗМЕНУ, ДОПУНУ ИЛИ ИСПРАВКУ) ОД СТРАНЕ ГРАДСКЕ УПРАВЕ ГРАДА ПОЖАРЕВЦА, У **КАНЦЕЛАРИЈИ број 23.**
2. ОД ЗАКЉУЧЕЊА БИРАЧКОГ СПИСКА, ОДНОСНО **од 18. марта** **2022. године,** СВЕ **до 72 часа** ПРЕ ДАНА ИЗБОРА**,** МИНИСТАРСТВО ДРЖАВНЕ УПРАВЕ И ЛОКАЛНЕ САМОУПРАВЕ ДОНОСИ РЕШЕЊА НА КОЈИМА СЕ ЗАСНИВАЈУ ПРОМЕНЕ У БИРАЧКОМ СПИСКУ (УПИС, БРИСАЊЕ, ИЗМЕНУ, ДОПУНУ ИЛИ ИСПРАВКУ).
3. ГРАЂАНИ МОГУ, НАЈКАСНИЈЕ **ПЕТ ДАНА** ПРЕ ДАНА ЗАКЉУЧЕЊА БИРАЧКОГ СПИСКА, ПОДНЕТИ ЗАХТЕВ ГРАДСКОЈ УПРАВИ ГРАДА ПОЖАРЕВЦА, У **КАНЦЕЛАРИЈИ број 23,** ДА СЕ У БИРАЧКИ СПИСАК УПИШЕ ПОДАТАК ДА ЋЕ ГЛАСАЧ НА ПРЕДСТОЈЕЋЕМ ИЗБОРИМА ЗА НАРОДНЕ ПОСЛАНИКЕ, ГЛАСАТИ ПРЕМА МЕСТУ БОРАВИШТА У ЗЕМЉИ, КАО И ДА ГЛАСАЧ КОЈИ ИМА БОРАВИШТЕ У ИНОСТРАНСТВУ МОЖЕ ПРЕКО ДИПЛОМАТСКО-КОНЗУЛАРНОГ ПРЕДСТАВНИШТА РЕПУБЛИКЕ СРБИЈЕ ПОДНЕТИ ГРАДСКОЈ УПРАВИ ПО МЕСТУ ЊЕГОВОГ ПРЕБИВАЛИШТА У ЗЕМЉИ ЗАХТЕВ ЗА ДАВАЊЕ ОБАВЕШТЕЊА О ПОДАЦИМА КОЈИ СУ О ЊЕМУ УПИСАНИ У БИРАЧКИ СПИСАК.
4. СВЕ ИНФОРМАЦИЈЕ МОГУ СЕ ДОБИТИ НА ТЕЛЕФОН **012-539-708**.

**У Пожаревцу, 16. фебруар 2022. године Број:01-013-23/2022**

**НАЧЕЛНИК ГРАДСКЕ УПРАВЕ**

Лазар Станојевић, дипл. правник

Ово обавештење објављено је на огласној табли Градске управе Града Пожаревца, дана 17 фебруара 2022. године у 8 часова.

НА ОСНОВУ чл. 14. став 1.,чл. 15. и 21. ЗАКОНА О ЈЕДИНСТВЕНОМ БИРАЧКОМ СПИСКУ („СЛУЖБЕНИ ГЛАСНИК РС“, бр. 104/09 и 99/11), тач. 9. и 10. УПУТСТВА ЗА СПРОВОЂЕЊЕ ЗАКОНА О ЈЕДИНСТВЕНОМ БИРАЧКОМ СПИСКУ („СЛУЖБЕНИ ГЛАСНИК РС“, бр. 15/12, 88/18 и 67/20),члана 3. Закона о референдуму и народној иницијативи („Службени гласник РС“, бр.111/21),члана 3. тачка 3) Упуства за обавештавање гласача о републичком референдуму („Службени гласник РС“, бр.113/21) и Роковника за вршење радњи у поступку спровођења Републичког референдума ради потврђивања Акта о промени Устава Републике Србије, расписаног за 16. јануар 2022. године 02 бр 014-117/21 од 2. децембра 2021. године, а у вези Одлуке о расписивању републичког референдума ради потврђивања Акта о промени Устава Републике Србије („Службени гласник РС“, бр.115/21),

ГРАДСКА УПРАВА ГРАДА ПОЖАРЕВЦА, ВРШИ ИЗМЕНУ

**О Б А В Е Ш Т Е Њ А**

**ГРАЂАНИМА СА ПОДРУЧЈА ГРАДА ПОЖАРЕВЦА број: 01-013-6/2021 од 1. децембра 2021. године**

Градска управа Града Пожаревца врши измену Обавештења грађанима са подручја Града Пожаревца број: 01-013-6/2021 од 1. децембра 2021. године у тачки 5.тако да се датум 25. децембар 2021. године замењује датумом 26. децембар 2021. године. у 24,00 часа.

О б р а з л о ж е њ е

Градска управа Града Пожаревца је упутила Обавештења грађанима са подручја Града Пожаревца број: 01-013-6/2021 од 1. децембра 2021. године да је изложила на увид део Јединственог бирачког списка за подручје Града Пожаревца ради провере да ли су грађани уписани у бирачки списак и да ли су уписани подаци тачни.

У тачки 5. обавештења, одређено је да грађани могу најкасније пет дана пре закључења бирачког списка, односно до 25. децембра 2021. године у 24,00 часа ,поднети захтев Градској управи Града Пожаревца, у канцеларији број 23, да се у бирачки списак упише податак да ће гласач на предстојећем Републичком референдуму ради потврђивања Акта о промени Устава Републике Србије, гласати према месту боравишта у земљи, као и да гласач који има боравиште у иностранству може преко дипломатско-конзуларног представништва Републике Србије, поднети Градској управи по месту његовог пребивалишта у земљи, захтев за давање обавештења о подацима који су о њему уписани у бирачки списак.

Републичка изборна комисија је дана 2. децембра 2021. године донела Роковник за вршење радњи у поступку спровођења Републичког референдума ради потврђивања Акта о промени Устава Републике Србије, расписаног за 16. јануар 2022. године 02 бр014-117/21, у којем је рок за подношење захтева из тачке 5. обавештења утврђен 26. децембар 2021. године у 24,00 часова.

Из горе наведених разлога Градска управа Града Пожаревца приступила је измени Обавештења грађанима са подручја Града Пожаревца како би рок из тачке 5. Обавештења ускладила са горе наведеним Роковником Републичке изборне комисије.

**У Пожаревцу, 02. децембра 2021. године Број:01-013-6/2021-1**

**НАЧЕЛНИК ГРАДСКЕ УПРАВЕ**

Лазар Станојевић, дипл. правник